stanford-oval/wikipedia huggingface dataset:
הקרייתים
היסטורית מחלקת הכדוריד > שנות ה-90

לאחר מספר עונות בליגה א' - אז הליגה השלישית, בתחילת שנות ה-90 עלתה הקבוצה לראשונה לליגה הארצית. בשנותיה הראשונות בליגה זו דשדשה הקבוצה בתחתית הליגה, עד שבשנת 1996 מונה לתפקיד המאמן יורם רוזנברג. אל השחקנים צעירים שהתפתחו ממחלקת הנוער כגון אייל ענבר, אורי אתרוג, תמיר מינצברג וברק כצנלסון, הצטרפו שחקנים שהגיעו ממכבי קריית מוצקין השכנה כגון אבי דביר, שלומי שושן, רן ויצמן, אסף אוקמינסקי, גילי בניטה והאחים שי ואורי גורן. והקבוצה הצליחה להתברג בצמרת הליגה.
היסטורית מחלקת הכדוריד > ראשית שנות האלפיים

לפני עונת 1999/2000 מונה אביעד עדן למאמן, ששימש עד אז כשוער המשנה של הקבוצה. במקביל לכך גם הוחלט להפסיק לשלם לשחקנים משכורות, ובתמורה לפעילותם בקבוצה להטיס את כל הקבוצה לנופש בחו"ל בסיום העונה, מסורת אשר נשמרת עד היום.
בסיומה הגיעה למקום השלישי. בסיום אותה עונה הוחלט לסיים את דרכו של אביעד עדן בקבוצה, ולמשרת המאמן הוחזר ירון בק, אשר שימש בתפקיד מספר שנים.
תחת בק הגיעה הקרייתים להישג השיא שלה עד אז, כאשר את עונה 2000/1 סיימה הקבוצה במקום הראשון וזכתה בכרטיס העלייה לליגת העל אך החליטה הנהלת הקבוצה, בשיתוף עם השחקנים, לוותר על זכות העלייה בשל קשיים כספיים. בולטים בקבוצה באותה עונה היו אייל ענבר, גילי בניטה, אבי דביר, שלומי שושן, אסף אוקמינסקי ואריאל הדר.
לאחר אותה עונה החליט יושב ראש האגודה הוותיק, דני ענבר, לסיים את דרכו, ובמקומו מונה ירון מינצברג. במקביל מונה לתפקיד מאמן שלומי לוי, ששימש עד אותה תקופה כמאמן במחלקות הנוער של האגודה. לוי שימש במקביל גם כשחקן.
גם את עונת 2001/2 סיימו הקרייתים במקום הראשון בליגה, והפעם החליטו לנצל את זכות העלייה לליגת העל.
בעונת 2002/3 שיחקה הקבוצה לראשונה בתולדותיה בליגת העל, אך בסיומה הגיעה למקום האחרון נשרה בחזרה לליגת המשנה.
בעונת 2003/4 שוב סיימה הקבוצה במקום הראשון בליגה הלאומית, ושוב העפילה לליגת העל.
בעונת 2004/5 בליגת העל, שכלל ניצחון בדרבי על מכבי קריית מוצקין, סיימה הקבוצה בתחתית הליגה ובשנית נשרה לליגת המשנה.
בעונת 2005/6 סיימה במקום השני אחרי בני הרצליה. באותה עונה גם הצטרפו לקבוצה צחי טוויטו, יריב רינקוב ואסף לחמיש ממכבי קריית מוצקין.
בעונת 2006/7 הקבוצה סיימה במקום הראשון בליגה הלאומית, ובפעם השלישית עלתה לליגת העל.
בעונה שלאחר מכן, עונת 2007/8 לראשונה הצליחה הקבוצה שלא לסיים במקום האחרון בליגת העל, כשסיימה במקום ה-11, לפני מכבי ארזים רמת גן. אלא שבאותה עונה הונהגה שיטה חדשה, לפיה הקבוצה שמסיימת במקום ה-11 בליגת העל פוגשת את הקבוצה שסיימה במקום ה-2 בליגה הלאומית לצמד משחקי מבחן על המקום בליגה הבכירה. הקרייתים פגשו את א.ס. סביון והובסו בשני המשחקים, כך ששוב חזרה הקבוצה לליגה הלאומית. לאחר עונה זו החליטה הנהלת להחליף את שלומי לוי לאחר 6 שנים בתפקיד המאמן באביעד עדן ששימש כמאמן הקבוצה בעבר.
את עונת 2008/9 סיימה הקבוצה במקום החמישי בלבד בליגה הלאומית. בסיום אותה עונה הוחלט למנות לתפקיד המאמן את צחי טוויטו, אשר בדיוק פרש מפעילותו כשחקן.
בעונת 2009/10 סיימה הקבוצה במרכז טבלת הליגה הלאומית.
היסטורית מחלקת הכדוריד > העשור השני של המאה ה-21

עונת 2010/11 הייתה עונת משבר לקרייתים, מפני שסיימה הקבוצה במקום השביעי, ועקב כך נאלצה לשחק במשחקי המבחן להישרדות בליגה, בסיומם הצליחה הקבוצה להישאר בליגה הלאומית עונה נוספת. בתום אותה עונה רשמה קבוצת הנוער של האגודה הצלחה גדולה, כאשר העפילה לראשונה בתולדותיה אל הליגה העלית לנוער. הבולטים בקבוצה היו מורן ספיבק, בר ורטנשטיין ורן יזדי, ומאמנה היה שלומי לוי.
בעונת 2011/12 נותר כאמור צחי טוויטו בעמדת המאמן, וכעוזרו מונה אסף לחמיש, אך גם בסיום אותה עונה שרדה הקבוצה בליגה הלאומית רק לאחר משחקי מבחן, כאשר בתום הליגה הסדירה סיימה הקבוצה במקום השביעי. קבוצת הנוער של המועדון סיימה את עונת הבכורה שלה בליגה העלית במקום האחרון ולכן נשרה שוב אל הליגה המחוזית.
צחי טוויטו המשיך בתפקיד המאמן גם בעונת 2012/13, כאשר אסף לחמיש עזב את תפקיד העוזר. השחקנים הבולטים בקבוצה היו תומר פרי (קפטן הקבוצה), יריב רינקוב, חן קטן, והשוערים דני טיאר ועמרי שניידר.
בעונות 2013/14, 2014/15 ו-2015/16, שימש בתפקיד המאמן ארז פפו, לאחריו מונה לתפקיד המאמן שחקן עבר מצטיין של הקבוצה - אריאל בלומוביץ'.
היסטוריית מחלקת הכדורעף נשים > תחילת הדרך

יחד עם הקמת קבוצת כדוריד הגברים הוקמה במועדון קבוצות כדורעף נשים. לאחר מספר שנים שבהן לא התבלטה הקבוצה, בשנת 1992/3 זכתה הקבוצה בגביע המדינה, ובעקבות כך גם הופיעה לראשונה בגביע אירופה. בין השחקניות הבולטות באותם ימים היו דנית לבוב, רויטל גוטמכר, אורית פקיליס, נטע רינקוב, מירב אנגל, ליטל סיסו ואסתי אתרוג. בעונת 1997/8 אף זכתה הקבוצה בדאבל.
היסטוריית מחלקת הכדורעף נשים > האיחודים

בתחילת שנות ה-2000, בשל ירידה בפופולריות הקבוצה ובעיות תקציב, החליטו באגודה להתרכז בכדוריד וקבוצת הכדורעף התאחדה עם קבוצת הפועל מטה אשר. איחוד זה לא החזיק מעמד זמן רב, ולאחר התפרקותו ביצעו הקרייתים איחוד נוסף - הפעם עם מועדון הכדורעף של נווה שאנן. שם הקבוצה המאוחדת, שמשחקת עד היום בליגה הבכירה, הוא הקרייתים נווה שאנן.
היסטוריית מחלקת הכדורעף נשים > מחלקת הנערות

מחלקת כדורעף הנערות של הקרייתים הייתה ידועה מאז הקמתה כאחת הבולטות בארץ. המחלקה פעלה בצמוד לתיכון קריית חיים וקבוצת הכדורעף של התיכון זכתה באליפות ליגת העל לבתי ספר תיכוניים תשע פעמים, וייצגה את ישראל 4 פעמים באליפות העולם לבתיה"ס, השיא ב-1994 עת זכתה בסגנות אליפות העולם.
במחלקת הנוער של האגודה גדלו במשך השנים מספר רב של שחקניות בולטות, שחלקן שיחקו ועודן משחקות גם בנבחרת ישראל. הבולטות שבהן הן: אסתי אתרוג, דנית לבוב, אורית פקיליס, נטע רינקוב, רקפת ברגל, ליטל סיסו, הילה מלמד, רויטל ויזל (ז"ל), יונית ברגל, ורד לוטרשטיין, רוית רהב, גלי גולדשטיין, אדווה זינובר, יעל רוזנר ודנה טרטצקי.
הערות שוליים

↑  האולם ממוקם ברחוב בן צבי 6, קריית חיים
שלומי לוי - מאמן הקבוצה בשנים 2001–2008
הקרייתים בעונת 2005/6
הקרייתים בעונת 2007/8
U-571 (צוללת)

|  תיאור כללי |
| --- | --- |
 סוג אונייה:  הצוללות הגרמניות במלחמות העולם הראשונה והשנייה 
 צי:  קריגסמרינה קריגסמרינה
 סדרה:  הצוללות מדגם VII
 חלק מסדרה:  3rd U-boat Flotilla 
 ציוני דרך עיקריים
 מספנה:  בלום ווס 
 הוזמנה:  24 באוקטובר 1939
 תחילת הבנייה:  8 ביוני 1940
 הושקה:  4 באפריל 1941
 תקופת הפעילות:  22 במאי 1941 – 28 בינואר 1944 (שנתיים)
 אחריתה:  הוטבעה על ידי חיל האוויר המלכותי האוסטרלי
 מיקום:  52°41′00″N 14°27′00″W﻿ / ﻿52.683333333333°N 14.45°W﻿ / 52.683333333333; -14.45 
 מלחמות וקרבות:  המערכה באוקיינוס האטלנטי 
 מידות
 הֶדְחֶק:  753 טון בציפה, 857 טון בצלילה
 אורך:  67.1 מטר, 50.5 מטר אורך גוף הלחץ
 רוחב:  6.2 מטר, 4.7 מטר רוחב גוף הלחץ
 שוקע:  4.74 מטר
 נתונים טכניים
 מהירות:  17.7 קשרים בציפה, 7.6 קשרים בצלילה
 עומק צלילה:  230 מטר
 גודל הצוות:  44 עד 60 איש
 טווח שיוט:  15,700 ק"מ בציפה במהירות 10 קשרים, 150 ק"מ בצלילה רציפה במהירות 4 קשרים
 הנעה:  2 מנועי דיזל 6 צילינדרים בעלי 2,800–3,200 כוח סוס, 2 מנועים חשמליים בעלי 740 כוח סוס
 אמצעי לחימה
 חימוש:  5 צינורות טורפדו 21 אינץ' - 4 בחרטום ו-1 בירכתים, תותח 88 מ"מ על הסיפון, 220 פגזים, תותח נ"מ 20 מ"מ, 14 טורפדות או 26 מוקשים
 
הצוללת הגרמנית U-571 הייתה צוללת מדגם VIIC שנבנתה עבור הקריגסמרינה של גרמניה הנאצית לשירות במהלך מלחמת העולם השנייה. U-571 ערכה אחד עשר סיורי מלחמה, והטביעה חמש ספינות בסך 33,511 טונות רישום ברוטו (GRT), ופגעה באחת נוספת בהדחק של 11,394 BRT. ב-28 בינואר 1944 היא הותקפה על ידי מטוס סנדרלנד עם צוות אוסטרלי מטייסת מס' 461 חיל האוויר המלכותי האוסטרלי ממערב לאירלנד, הושמדה על ידי מטעני עומק וכל צוותה אבד.
לסרט המלחמה האמריקני הבדיוני משנת 2000 "U-571" אין שום קשר לצוללת, אבל הוא מבוסס בצורה רופפת מאוד על לכידת הבריטים את U-110 ומפתחות האניגמה ומפתחות הצופן שלה.
תכנון

לצוללות הגרמניות מדגם VIIC קדמו הצוללות הקצרות יותר מסוג VIIB. ל-U-331 הייתה תפוסה של 769 טונות (757 טונות ארוכות) כאשר שטה על פני השטח ו-871 טונות (857 טונות ארוכות) בזמן הצלילה. היה לה אורך כולל של 67.10 מטרים (220 רגל 2 אינץ'), אורך גוף לחץ של 50.50 מטרים (165 רגל 8 אינץ'), רוחב של 6.20 מטרים (20 רגל 4 אינץ'), גובה של 9.60 מטרים (31 רגל 6 אינץ'), ושוקע של 4.74 מטרים (15 רגל 7 אינץ'). הצוללת הונעה על ידי שני מנועי גרמניהוורפט F46 ארבע פעימות, שישה צילינדרים דיזל מוגדשים, שהפיקו סך של 2,800–3,200 כוחות סוס (2,060–2,350 קילוואט) לשימוש מעל פני השטח, שני מנועים חשמליים דו-פעמיים מסוג AEG GU 460/8–27 המפיקים סך של 740 כוחות סוס (550 קילוואט) לשימוש בזמן הצלילה. היו לה שני גלי הנע ושני מדחפים בקוטר 1.23 מטרים (4 רגל). הצוללת הייתה מסוגלת לפעול בעומקים של עד 230 מטרים (750 רגל).
לצוללת הייתה מהירות מרבית מעל פני השטח של 17.7 קשרים (32.8 קמ"ש) ומהירות צלילה מקסימלית של 7.6 קשרים (14.1 קמ"ש). כשהצוללת שהתה מתחת לפני המים, היא יכלה לפעול לטווח של 80 מיילים ימיים (150 ק"מ) במהירות של 4 קשרים (7.4 קמ"ש); כאשר עלתה, היא יכלה לשוט לטווח של 8,500 מיילים ימיים (15,700 ק"מ) במהירות של 10 קשרים (19 קמ"ש). ל-U-331 הותקנו חמישה צינורות טורפדו בקוטר 53.3 סנטימטרים (21 אינץ') (ארבעה מותאמים בחרטום ואחד בירכתיים), 14 טורפדות, תותח ימי 8.8 ס"מ (3.46 אינץ') SK C/35 אחד, 220 פגזים ותותח נ"מ 2 ס"מ (0.79 אינץ') C/30. על הצוללת שירתו בין 44 ל-60 אנשי צוות.
היסטוריית שירות

שדרית הצוללת הונחה ב-8 ביוני 1940 על ידי Blohm & Voss מהמבורג. היא הוכנסה לשירות ב-22 במאי 1941 תחת פיקודו של קפיטן-לויטננט הלמוט מהלמן. בפיקודו היו ל-U-571 תשעה סיורים מוצלחים באזור הארקטי ובצפון ומרכז האוקיינוס האטלנטי. באוגוסט וספטמבר 1941, U-571 פעלה נגד כוחות בעלות הברית והסובייטים, וגרמה נזק לספינת הנוסעים הסובייטית "מריה אולג'נובה" ב-26 באוגוסט.
בשנת 1942, U-571 פעלה מול החוף המזרחי של ארצות הברית, והטביעה את אוניית המשא הבריטית "הרטפורד" ב-29 במרץ, המכלית הנורווגית M/T "קול" ב-6 באפריל ליד קייפ האטרס, וספינת המשא האמריקאית "מרגרט" ב-14 באפריל לאחר שהספינה עזבה את סן חואן, פוארטו ריקו. למרות שהיומן של U-571 מזכיר שחלק מה-8 קצינים ו-21 מלחים הצליחו להיכנס לסירת הצלה ולרפסודות, איש מהצוות של מרגרט לא נראה שוב. ביולי 1942 הצוללת פעלה באיים הקריביים וטרפדה ארבע ספינות: ספינת המשא הבריטית "Umtata" ב-7 ביולי, המכלית האמריקאית, "ג'. א. מופט ג'וניור". ב-8 ביולי, ספינת המשא ההונדורסית "ניקולס קונאו" ב-9 ביולי וב-15 ביולי המכלית האמריקאית, "פנסילבניה סאן".
כל הצוות של "ג'. א. מופט ג'וניור" (35 אנשי צי הסוחר ו-5 אנשי המשמר החמוש הימי) נטשו את הספינה לתוך שתי סירות הצלה ושלוש רפסודות, למעט המאסטר שנהרג. כלי השיט של משמר החופים של ארצות הברית "מרי ג'ין" ו"סאות'באונד" אספו את 39 הניצולים והביאו אותם לפלורידה. כאשר טורפדה "פנסילבניה סאן", שניים מצוות הסוחר מתו בפיצוץ שנוצר, אך שאר 40 צוות צי הסוחר ו-17 חברי המשמר החמוש הימי שהיו על סיפונה שרדו לאחר שחולצו על ידי USS "דאלגרן". מאוחר יותר נמשתה "פנסילבניה סאן" והוחזרה לשירות, בעוד ששלוש הספינות האחרות שהותקפו ביולי הוטבעו.
ב-22 במרץ 1943, U-571 הותקפה על ידי כלי טיס בצפון האוקיינוס האטלנטי וניזוקה ונאלצה לחזור לבסיס. באפריל 1943, טען מהלמן שהוא הטביע שלוש ספינות נוספות אך לא ניתן היה להשוות בין אלה לרישומים של אבדות בעלות הברית. ב-22 באפריל 1943, היא נאלצה לחזור לבסיס מכיוון שהמפקד נפצע קשה בתאונה בצריח הניתוב. ב-2 במאי 1943 הוחלף מהלמן הקלה על ידי אובר-לויטננט צור זי גוסטב ליסו. U-571 סיירה מול החוף המערבי של אפריקה ביולי לפני שחזרה לבסיס ב-1 בספטמבר. בין ספטמבר לדצמבר, U-571 כנראה עברה שיפוץ במבדוק יבש, מכיוון שלא מופיע כל אזכור של הצוללת לתקופת זמן זו ביומן המלחמה שמנהל המפקד הגרמני, הצוללות, אדמירל קרל דניץ.
ב-18 בינואר 1944, לוסו דיווח לפיקוד הצוללות שלו שהוא תקף והטביע משחתת לא ידועה. עם זאת, לא ניתן היה לזהות זאת עם אבדות ידועות של בעלות הברית במהלך מלחמת העולם השנייה.
היסטוריית שירות > גורל

ב-28 בינואר 1944 היא הותקפה על ידי מטוס שורט סנדרלנד עם צוות אוסטרלי מטייסת מס' 461 חיל האוויר המלכותי האוסטרלי ממערב לאירלנד והושמדה על ידי מטעני עומק. קפטן המטוס, סגן טיסה ר. ד. לוקאס, דיווח שרוב הצוות נטש בהצלחה את הצוללת, אך עד מהרה מת מהיפותרמיה. סירה הורדה למים אך לא הצליחה להיפתח. U-571 טבעה עם כל צוותה ב-52°41′ צפון 14°27′ מערב. היא לא ספגה, עד אובדנה, אבדות לצוות שלה במהלך כל הקריירה שלה. המטוס צוות בחלקו על ידי אנשי חיל האוויר המלכותי (RAF) ושכן בבסיס חיל האוויר המלכותי פמברוק, בוויילס.
הערות שוליים

↑  John Charles Taylor (1966). German Warships of World War II. Allan. נבדק ב-2008-06-02.
המכלית "פנסילבניה סאן", טורפדה על ידי U-571 ב-15 ביולי 1942 (ניצלה והוחזרה לשירות ב-1943)
גרנד פרי ערב הסעודית

| --- | --- |
 ענף:  פורמולה 1
 תאריך ייסוד:  2021
 עיר מארחת:  Jeddah Corniche Circuit 
 הכי הרבה זכיות:  אליפות הנהגים (זכייה אחת):   הולנד מקס ורסטאפן (2 זכיות)    אליפות היצרנים:  רד בול (3 זכיות)
 
 קואורדינטות:  21°37′55″N 39°06′16″E﻿ / ﻿21.631944444444°N 39.104444444444°E﻿ / 21.631944444444; 39.104444444444
 he
 
 
גרנד פרי ערב הסעודית הוא מרוץ גרנד פרי, שהצטרף ללוח המרוצים של אליפות הפורמולה 1 החל מעונת 2021. המרוץ יתקיים כמרוץ לילה במסלול רחוב בעיר ג'דה שבמערב ערב הסעודית.
רקע

תוכניות לבניית קומפלקס מוטורי, כחלק מפרויקט קידיה (אנ'), הוצגו לציבור באוגוסט 2019. הפרויקט תוכנן בשיתוף עם נהג המרוצים אלכסנדר וורץ במטרה לבנות מסלול שיוכל לאחר מרוצים מכלל הקטגוריות של FIA, כולל מרוצי פורמולה 1. תוכניות המסלול הסופיות הוצגו בינואר 2020. במהלך אירוע ההשקה הוכרז כי המסלול יבנה ברמה 1 לפי הנהלים של FIA ו-FIM.
הגרנד פרי בערב הסעודית הוצג לראשונה בטיוטת לוח המרוצים לקראת עונת 2021 שהוצגה באוקטובר 2020 על ידי מועצת הפורמולה 1. שבוע וחצי לאחר מכן הוצג המרוץ באופן רשמי בלוח המרוצים שפורסם לקראת העונה. המרוץ נקבע כמרוץ לילה שיתקיים במסלול רחוב בעיר ג'דה.
ארגון אמנסטי אינטרנשיונל גינה את ההחלטה לקיים את המרוץ במדינה המפרה זכויות אדם רבות. לדברי הארגון, קיום המרוץ מאפשר להסיח את הדעת מאותן הפרות של זכויות אדם ומייצר למדינה תדמית לגיטימית.
המרוצים

מרוץ הבכורה התקיים בתחילת דצמבר 2021 והיה המרוץ ה-21, ואחד לפני האחרון, בעונה. מיק שומאכר התנגש עם רכבו במחסום הבטיחות במהלך ההקפה העשירית והוביל לדגל אדום ולעצירת המרוץ. לואיס המילטון, זינק מהפול פוזישן, קבע את זמן ההקפה המהירה  וניצח את המרוץ. הניצחון הוביל לשוויון בנקודות בטבלה בין המילטון למקס ורסטאפן לקראת מרוץ סיום העונה.
המרוץ השני בערב הסעודית התקיים פחות מארבעה חודשים לאחר מכן. במהלך האימונים המקדימים ביום שישי ירו מורדים חות'ים מתימן טילים ופגעו במתקני נפט של חברת עראמקו, במרחק לא רב מהמסלול. העשן המיתמר מאזור הפגיעה נראה באוויר במהלך האימון הראשון והוביל לדחייה של 15 דקות בפתיחת האימון השני בשל פגישת חירום שערכו הנהגים יחד עם סטפנו דומניקאלי, מנכ"ל האליפות. איגוד נהגי הגרנד פרי ערך פגישה נוספת של הנהגים בשעות הלילה ולאחר ארבע וחצי שעות של דיונים התקבלה החלטה של כלל הנהגים להמשיך ולהתחרות. מקצה הדירוג הופסק פעמיים בשל דגלים אדומים לאחר התנגשויות של ניקולאס לטיפי ומיק שומאכר. שומאכר, שמכוניתו נפגעה קשה, נלקח לבית חולים לבדיקות. למרות שמצבו היה טוב החליטה הקבוצה כי הוא לא יתחרה במרוץ והקבוצה תעלה למרוץ עם רכב אחד בלבד. סרחיו פרס ניצח במקצה הדירוג וזכה בפול פוזישן בפעם הראשונה בקריירה.
בשל סמיכות לפתיחת חודש הרמדאן בשנת 2024 הוקדם הגרנד פרי, המרוץ השני בעונה, ליום שבת במקום יום ראשון. על מנת לאפשר את הפירוק וההרכבה של כל הציוד בזמן הוקדם גם מרוץ פתיחה העונה בבחריין לשבת.
תוצאות המרוץ

| שנה | פול פוזישן | הקפה מהירה | מנצח | יצרן |
| --- | --- | --- | --- | --- |
| 2021 | הממלכה המאוחדת לואיס המילטון | הממלכה המאוחדת לואיס המילטון | הממלכה המאוחדת לואיס המילטון | מרצדס |
| 2022 | מקסיקו סרחיו פרס | מונקו שארל לקלר | הולנד מקס ורסטאפן | רד בול |
| 2023 | מקסיקו סרחיו פרס | הולנד מקס ורסטאפן | מקסיקו סרחיו פרס | רד בול |
| 2024 | הולנד מקס ורסטאפן | מונקו שארל לקלר | הולנד מקס ורסטאפן | רד בול |
הערות שוליים

↑  Saudi Arabia planning Spa-beating longest F1 track for its first race, RaceFans.net, 8 August 2019
↑  Formula 1: Saudi Arabia unveils plans for race in 2023, BBC, 17 January 2020
↑  Formula 1 set for 23-race calendar in 2021, Motorsport.com, 27 October 2020
↑  Formula 1 commits to first Saudi Arabian Grand Prix in 2021, The-Race.com, 5 November 2020
↑  Human rights groups urge driver action over F1 race in Saudi Arabia, The Guardian, 5 November 2020
↑  Hamilton wins chaotic Saudi Arabian F1 GP to draw level with Verstappen, The Guardian, 5 December 2021
↑  Second Jeddah F1 practice delayed after emergency meeting, Motorsport.com, 25 March 2022
↑  Saudi Arabian Grand Prix will go ahead after missile attack, BBC, 26 March 2022
↑  Schumacher ruled out of Saudi Arabian GP after crash, Motorsport.com, 26 March 2022
↑  Saudi Arabian GP: Perez beats Ferraris to score maiden F1 pole, Motorsport.com, 26 March 2022
↑  F1 2024 season: Why are Bahrain and Saudi Arabian GPs on Saturdays?, Autosport, 8 February 2024
Cleopatra

"Cleopatra" (בעברית: "קלאופטרה") הוא שיר שנכתב והולחן על ידי לוק ואן בירס, אלן רוי סקוט, שרה לייק ומבוצע על ידי הזמרת האזרית סמירה אפנדי. השיר ייצג את אזרבייג'ן באירוויזיון 2020 ברוטרדם, הולנד.
הערות שוליים

↑  "Efendi - Azerbaijan — Rotterdam 2020 - Eurovision Song Contest". Eurovision.tv. נבדק ב-10 במרץ 2020. {{cite web}}:  (עזרה)
↑  "Meet Azerbaijan's Eurovision 2020 artist Samira Efendi - Eurovision Song Contest". Eurovision.tv. 28 בפברואר 2020. נבדק ב-10 במרץ 2020. {{cite web}}:  (עזרה)
ערך זה הוא קצרמרבנושא שירים. אתם מוזמנים לתרום לוויקיפדיה ו.
פורסט גודלאק

| --- | --- |
אין תמונה חופשית
 לידה:  6 באוגוסט 1998 (בן 26) אלבקרקי, ארצות הברית 
 מדינה:  ארצות הברית 
 תקופת הפעילות:  מ-2015 
 מקום לימודים:  Bosque School 
 פרופיל ב-IMDb
 
פורסט גודלאק (באנגלית: Forrest Goodluck; נולד ב-6 באוגוסט 1998) הוא שחקן קולנוע וטלוויזיה אמריקאי. הוא ידוע בשל השתתפותו בסרטים "האיש שנולד מחדש" משנת 2015 ו-"החינוך הרע של קמרון פוסט" משנת 2018.
ראשית חייו

גודלאק נולד באלבקרקי, ניו מקסיקו. אביו הוא אינדיאני משבט נאוואחו. מוצאה של אמו משבטי האינדיאנים הידאצה, מאנדאן, נאוואחו וצימשיאן.
קריירה

חוויית המשחק הראשונה של גודלאק הייתה במהלך הפקה בכיתה ו' בהצגה "חג המולד של צ'רלי בראון" בבית הספר היסודי שלו. בהמשך הופיע בהפקות במה ותיאטרון בחטיבת הביניים ובתיכון. בגיל 13 הוא הגיע לאודישן לסרטו של הבמאי האינדיאני כריס אייר, "באפלו". הסרט לא הופק, אך איפשר לו להתחבר עם סוכני ליהוק.
גודלאק נבחן לתפקיד הוק בסרט "האיש שנולד מחדש" משנת 2015 כשהיה בן 15. זה היה תפקידו הראשון בסרט קולנוע. גודלאק זכה בפרס ההופעה הטובה ביותר בסרט עלילתי - לשחקן משנה צעיר (14–21) בטקס פרסי האמן הצעיר ה-37 על תפקידו בסרט.
בחודש פברואר 2016, לוהק לפיילוט Citizen". בנובמבר 2016 פורסם כי גודלאק יככב לצד קלואי גרייס מורץ וסשה ליין בסרט "החינוך הרע של קמרון פוסט", ששוחרר לאקרנים במהלך 2018.
בשנת 2021 לוהק לסדרת הטלוויזיה "הרפובליקה של שרה" מבית The CW לתפקיד של טיילר, לצדם של לוק מיטשל ולנדרי בנדר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | האיש שנולד מחדש | הוק |  |
| 2017 | סוס הודי | סול בגיל 15 |  |
| 2018 | החינוך הרע של קמרון פוסט | אדם אדום נשר |  |
| 2019 | Blood Quantum | ג'וזף |  |
| 2020 | הייתי פה | אנימל ספרינסטין |  |
| 2021 | צ'רי | ג'יימס לייטפות' |  |
| 2022 | איך לפוצץ צינור נפט | מייקל |  |
| 2023 | בית כברות לחיות: שושלות | מני |  |
| TBA | Spider & Jessie |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2018 | השורד המיועד | מועמד למכללת ווסלי | פרק: "Original Sin" |
| 2020 | המשחרר: מבצע אוולאנש | טוראי קלאודפית'ר | 2 פרקים |
| 2021 | הרפובליקה של שרה | טיילר | תפקיד ראשי; 13 פרקים |
| 2022 | The English | וייט מון | פרק: "Cherished" |
| 2022 | Panhandle | צ'יקוטה | תפקיד ראשי; 8 פרקים |
| 2023 | נאשמים | צ'ייס | פרק: "Naataanii's Story" |
| 2023 | The Proud Family: Louder and Prouder | טיי | דיבוב; פרק: "Old Towne Road: Part 2" |
| 2023 | Lawmen: Bass Reeves | בילי קרואו | תפקיד ראשי; 8 פרקים |
פילמוגרפיה > פרסים ומועמדויות

| שנה | פרס | קטגוריה | סרט | תוצאה |
| --- | --- | --- | --- | --- |
| 2016 | פרסי האמן הצעיר | ההופעה הטובה ביותר בסרט עלילתי (שחקן המשנה הצעיר, גילאי 14–21) | האיש שנולד מחדש | זכייה |
הערות שוליים

↑  "20 Questions with Revenant Break-Out Star". Yahoo News. 12 בינואר 2016. {{cite news}}:  (עזרה)
↑  Amy Nicholson (23 באוגוסט 2018). "Forrest Goodluck: the Native American actor ripping up the rulebook". The Guardian. נבדק ב-15 בספטמבר 2019. {{cite news}}:  (עזרה)
1 2  Leigh Nordstrom (22 בדצמבר 2015). "Forrest Goodluck Breaks Out". Women's Wear Daily. {{cite news}}:  (עזרה)
↑  Chancellor Agard (9 בינואר 2016). "Meet the 17 year old Native American Who Plays Leonardo DiCaprio's Son in The Revenant". People. {{cite news}}:  (עזרה)
↑  Emma Brown (21 בדצמבר 2015). "Discovery: Forrest Goodluck". Interview. {{cite news}}:  (עזרה)
↑  William Todd (28 בפברואר 2016). "goodluck-"joins-cast-hulus-044403752.html "Forrest Goodluck Joins Cast Of Hulu's "Citizen"". Yahoo Entertainment. {{cite news}}:  (עזרה)
↑  Tatiana Siegel (18 בנובמבר 2016). "Chloe Grace Moretz, Sasha Lane to Star in Gay Conversion Drama The Miseducation of Cameron Post". The Hollywood Reporter. נבדק ב-18 בנובמבר 2016. {{cite web}}:  (עזרה)
| --- | --- |
בקרת זהויות :  GND: 1339951398  LCCN: no2016057601  VIAF: 73146331984018692695   WorldCat (עם VIAF): 73146331984018692695
AWO

(AWO (All Wrestling Organization היא ליגת היאבקות ישראלית אשר מנוהלת על ידי בוגר בית הספר להיאבקות של IPWA מאהרן עבד אל-חי (המופיע בארגון בשם הסוס הערבי) אשר הוקמה ביוני 2012. אלוף ה-AWO המכהן הוא בני ריגרוביץ' והאלוף הבלתי מעורער המכהן הוא גולדמן.
היסטוריה ומופעים קרובים

הליגה קיימה את מופע הבכורה שלה מול קהל שיא עבור הסצנה המקומית כאשר מעל ל-600 איש הגיעו לאולם הספורט העירוני של טירה. המופע שודר לאחר מכן במלואו באתר החדשות המוביל במגזר הערבי פאנט והאירוע המרכזי היה הסוס הערבי נגד קרונוס על אליפות ה־AWO הפנויה שבסופה הסוס הערבי ניצח ונהפך לאלוף הראשון.
בחודש יולי 2012, AWO ערכו אירוע בשם "ראמבל הרמדאן", האירוע המרכזי שלו היה קרב צמדים בו נלחם הסוס הערבי עם הנמר הלבן נגד קן קרביס וקרונוס.
ב-13 באוגוסט שודרה כתבה אודות הארגון בערוץ MBC. החל מאוקטובר 2013 מקיים הארגון דרך קבע מופעים בת"א, באותו חודש הגיע אלוף רוסיה איוון מארקוב ונטל חלק בקרב צמדים.
בנובמבר 2013 הגיע לארגון ג'ו אי לג'נד (לשעבר מתאבק WWE ו-TNA שזכה בעברו באליפות הזוגות של TNA) למופע שזכה לפרסום ב-ynet, ערוץ הספורט וחדשות הבוקר.
ב-29 במאי 2014 ה-AWO העלו את מופע ההיאבקות המקומי הראשון בחיפה, חודש לאחר מכן המופע שודר בערוץ "אגו טוטאל". ב-26 ביוני נערך הרסלפסט השלישי כאשר מתאבקי ה־WWE לשעבר - כריס מאסטרס (אשר זכה באליפות ה-AWO) וקארליטו הגיעו להופיע עבור הקהל המקומי ובנוסף, איוון מארקוב עשה את חזרתו לארגון במופע זה. מופע זה עלה לשידור בערוץ "אגו טוטאל" בחודש אוגוסט וחודש לאחר מכן שודר גם בערוץ "אגו".
בדצמבר 2014 ה-AWO העלו סיבוב הופעות בן יומיים שנקרא "אינטרנשיונל מייהם" אליו הגיעו כוכבי היאבקות עצמאיים מאירופה (ביניהם; איוון מארקוב שחזר בפעם השלישית להופיע בישראל, אלוף המשקל הקל של WWA (מקסיקו) הידי קארוואי, הלוצ'אדור הבינלאומי אל אקסנטריקו ועוד).
WrestleChurch 2 התקיים ב-19 ביולי 2015 בכפר יאסיף. אייל סמיילי זכה בקרב רויאל בו הוא הפך לטוען לכתר לאליפות AWO שבהמשך האירוע הוא זכה באליפות כאשר הוא ניצח את הסוס הערבי מול קהל של למעלה מ-200 אוהדים.
באפריל 2016 היה מופע ששמו AWO: 11th Commandment: 2eXtreme שבו הקרב המרכזי היה גולדמן נגד הלבוי קרב לוצ'ה דור בו גולדמן ניצח עם הגודלסטומפ.
במאי 2016 התקיים מופע Road To Wrestlefest שהקרב המרכזי היה קרב שולחנות ובו התחרו הרוקסטאר נגד הסוס הערבי בו הסוס הערבי ניצח עם מהלך הסיום Spinebuster על השולחן.
ביוני 2016 התקיים המופע המרכזי של ה-AWO רסלפסט 5 שבו הקרב המרכזי היה בלונדוויל נגד הסוס הערבי בו בלונדוויל ניצח וזכה באליפות ומה שהיה זכור מהאירוע ההופעת בכורה של קבוצת האקדמיה A+ שבאה למרוד נגד ההנהלה.
ביולי 2016 התקיים SummeRevolution ובאירוע המרכזי היה את בלונדוויל וגולדמן נגד הסיסטם הסוס הערבי ורוקסטאר בו בלונדוויל וגולדמן ניצחו אחרי שגולדמן עשה למאהרן את הגולדסטומפ אחרי ש־A+ נכנסו והפריעו למאהרן. באוגוסט 2016 התקיים המופע Survival בו התחרו ה-A+ נגד הסיסטם: הסוס הערבי, רוקסטאר, בלאק ממבה וג'סי רוי בו ה־A+ ניצחו ובזכות זאת מאהרן הפסיד את השליטה בארגון.
בספטמבר 2016 התקיים בקאנטרי אליצור נתניה המופע Reboot ששודר באגו טוטאל.
היסטוריה ומופעים קרובים > אלופים

| חגורת אליפות | אלוף מכהן | תאריך זכייה | אירוע | אלוף קודם |
| --- | --- | --- | --- | --- |
| AWO Championship | בני ריגרוביץ' | 19 במרץ 2019 | AWO WarZone | CJ Chaos |
| חגורת אליפות | אלוף מכהן | תאריך זכייה | אירוע | אלוף קודם |
| --- | --- | --- | --- | --- |
| AWO Undisputed Championship | גולדמן | 19 במרץ 2019 | AWO WarZone | פנויה |